વર્ષ 199રમાં સંગીત ટીચર તરીકેની ઓફર આવી. અહીંથી મારી રિયાઝ સાથેની સંપૂર્ણ તૈયારીઓ શરૂ થઇ. પતિ સમીરનો સંગીત સાથે દરેક પર્ફોર્મન્સમાં સપોર્ટ મળ્યો. ઘણા બધા પર્ફોર્મન્સ અને સ્ટેજ પ્રોગ્રામ બાદ આ ર8 વર્ષની મ્યુઝિકલ લાઇફમાં આજે સારી સફળતા મળી છે. આ જ સૂરીલી અને સ્વરપ્રિય સફર સદાય ચાલતી રહે બસ… વર્ષ ર00ર બાદ સમીર સાથે જિંદગીના કાયમી ધોરણે સૂર મેચ થઇ ગયા. પછી બંનેનું મેન્ટલી કમ્પોઝિશન છેક ફિલ્મના મ્યુઝિક કમ્પોઝિશન સુધી લંબાયું. ગિટાર શીખવા પાછળ એવું હતું કે, મને નવા નવા વાદ્ય શીખવાનો શોખ. એમાંથી ગિટારની ટયૂન સાથે મેચ થતી ગઇ અને આ સફરે ગુજરાતની પ્રથમ બેઝ ગિટારિસ્ટનું ટેગ આપ્યું. હું કંઇક કરી શકીશ એ સમીરને પૂરો વિશ્ર્વાસ હતો.